Deel 2 Archives | www.OUVROU.co.za - www.OUVROU.co.za
~ vir Ouvrou se Stories ~
Ouvrou is in 1929 in Duitsland gebore. In 1961 emigreer sy na Suid Afrika en woon in die Pretoria omgewing tot 2001. Daarna verhuis sy na Pondoland op die Wildekus as plaasvrou vir ‘n dekade. Nou het sy afgetree in die Kaap naby haar kinders en kleinkinders.
1 Januarie 2006
My Afrikaans se verhaal
Ons het in 1961 na Suidafrika geëmigreer. In 1962 het ek my in ‘n Volkskorrespondensie kursus vir Afrikaans ingeskryf. Toe ek dit slaag na net vyf maande het ‘n koerant verslaggewer my hiermee verras:
Saterdag, 19 Januarie 1963
My koerant is nou oud en ek het probeer fotos neem.
Hiermee ‘n afskrif van die artikel.
Die Vaderland, Saterdag, 19 Januarie 1963.
DUITSE VROU SLAAG NA VYF MAANDE EKSAMEN IN AFRIKAANS.
‘n Jong Duitse immigrantevrou van Pretoria het gister verneem dat sy die nasionale senior sertifikaateksamen in Afrikaans geslaag het – en dit nadat sy slegs vyf maande daarvoor gestudeer het.
Sy is mev. Wiltrud Platzoeder van Carlstraat Waterkloof, wat skaars twintig maande gelede met haar man en hul twee seuns na S.A. verhuis het. Haar eggenoot, mnr. Wilfried Platzoeder, is werksaam by die W.N.N.R.
“Ek wil, ek kan, ek moet, ek sal”. Dit was die opskrif van die eksamenopstel waarin mev. Platzoeder in korrekte Afrikaans haar hartsbegeerte uigestort het – om Afrikaans so goed te leer lees en praat dat sy ten volle tuis kan voel in haar nuwe land en deur die lees van koerante en tydskrifte kan deelneem aan die dinge wat in S.A. gebeur.
Met ‘n lesing in haar handsak en ‘n ander een in die motor, het sy elke oomblik benut om te leer. Terwyl sy gewag het vir ‘n bus of vir die kinders by die skool, is verkleiningsvorme en spelreëls deeglik onder die knie gekry.
“Dat ek met die eerste probeerslag die eksamen sou slaag, het ek egter nooit kon droom nie,” erken mevr. Platzoeder wat ook die intermediëre eksamen in tik en die nasionale senior sertifikaat in Duits met welslae afgelê het. In Duitsland is sy opgelei as psigoterapeut. Stelselmatig wil sy nou al die nodige eksamens aflê sodat haar opleiding in S.A. erken kan word.
Haar wens om Afrikaans magtig te word, is nou verbonde met haar begeerte om S.A. die gesin se permanente tuiste te maak – al gaan dit op die oomblik nie breed nie.
Sy wil self inspring en werk “omdat ek glo dat S.A. vir ons kinders ‘n groter toekoms bied.”
“Ek beskou myself as ‘n realis, en tog het ek geen vrees vir die toekoms van hierdie land nie”, sê sy.
Die vreesaanjaende wanvoostellings in Duitse koerante het byna van hul plan om na S.A. te emigreer, laat afsien. Die man wat hulle oortuig het, was mnr. Theo Owen, hoof van die Satoer-organisasie in Duitsland.
As geskenke van mnr. Owen het sy ‘n Afrikaanse grammatikahandleiding en ‘n bloemlesing van Afrikaanse gedigte ontvang.
Sien ook die fotos van 2011 met ons herdenking van ons aankoms in Durban: “Vandag, 50 jaar gelede”.
Sy blom lyk baie pragtig,
maar ruik so sleg, nee magtig.
Geen skoenlapper of by
waag dit naby.
Net vlieë en brommers dank
vir die stank.
‘n Slak het die woonwa uitgevind
maar net nie aan ‘n wiel gedink.
Nou gly hy op sy maag
stadig berg op, berg af.
Die vrug is skoon verpak,
beskerm teen stof en kakerlak,
en maklik om te skil
net waar en wanneer
jy dit wil.
Die vrug gee krag
en lekker sag,
al is geen tande in die kies,
soos babas en die oumatjies.
Nie snaaks nie
My hare word minder,
my ore hoor minder,
my oë sien minder,
my tande is al minder,
net my jare wat vermeerder.
Dis nie ‘n huisie nie –
dis Pythagoras se teorie:
Ek het in wol probeer
wat ek op skool geleer.
Verveeld? – Aikôna.
Hoekom sal jy met 85 verveeld wees, al loop jy waggel-waggel en die oë sien moeilik?
Daar is so baie om te doen:
Moet die potplante versorg, hekel met kleurvolle wol, gedagtes op die laptop/tablet skryf, ens. ens.
Sit, staan, sit, maar tog so ‘n klein stappie om die blok so af en toe.
My plekkie is piepklein maar my idees en gedagtes reusagtig. En daar is net nie genoeg tyd nie.
Mutti se “Multi” Tuinhoekie
Multi plante: Kruie, blomme, groente, vetplante en baie meer.
Multi groeimateriaal: Grond, kompos, sand, vermikuliet en ander.
Multi houers: Potte, karton, plasieksakke, -bottels en -houers, ou wasmasjien dromme en alles wat herbruik kan word.
Multi werk en
Die tuinbank, vrot en oud
benodig nuwe hout.
Daar sit nou rustig pot teen pot
met kruie vir ‘n slaai of sop.
Ek lê in die bed
en speel op my tablet
net ‘n paar keer.
Dan is ek moeg
en het genoeg.
Colette het wol gebring
En ek het ‘n kombers begin.
Nou hekel ek die hele dag,
Die naald gly vinnig, ewe sag
Deur elke steek.
En week na week
Word patrone uitprobeer
En idees uitsorteer,
Kleure saam gevoeg,
Tot dit is groot genoeg
As ‘n kombers vir Kei
En hy is baie bly.
22 Julie 2014
In gedagtes briewe skryf
Met toe oë in die bed
Sonder pen of ‘n tablet.
As jy pos van my verwag
Kom besoek my in die nag.
Net weens ‘n pil
Die groot verskil.
Dit is wel my besluit,
Maar hoekom so daarteen stuit?
En hoekom laat emosies stry
Waar pil kan help koelkop te bly?
Moet eerlik met myself kan wees,
Ek sluk die pil en sal genees!
Ek het ‘n bietjie rus gevind,
Nou wag ek net nog op my kind.
Omstandighede buite ons beheer
Bring misverstande keer op keer.
Vertroue het ‘n knou gekry,
Wie staan nou werklik op sy sy?
Egte hulp word nooit gekoop
Dit word gegee vir wie in nood.
Help hom om sy pad huistoe te vind,
Ek hoop en wag op jou my kind.
En heen en weer
Swaai die pendulum.
Hoog en hoeer
Tot in die hoogste van gevoelens:
Geluk en blydskap,
Dankbaar- en tevredenheid
En egte Liefde,
En toe, heel onverwags,
Die afwaarts swaai.
En diep en dieper
Tot in die donker:
Moedeloos en sonder hoop.
Maar die pendulum sal swaai,
Heen en weer,
Op en af.
Net – sal ek kan hou?
Sal ek kan voel?
Sal ek begryp die ergste is verby?
My lewe is klaar veels te lang
En voor die toekoms is ek bang.
Ouer Stories >>
Argiewe Kies Maand Julie 2016 April 2016 Februarie 2016 September 2015 Julie 2015 April 2015 Maart 2015 Februarie 2015 Julie 2014 Mei 2014 Maart 2014 Februarie 2014 Januarie 2014 Desember 2013 November 2013 Oktober 2013 April 2013 Oktober 2012 Mei 2012 Augustus 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 Oktober 2010 September 2010 Augustus 2010 Januarie 2010 Desember 2009 November 2009 Oktober 2009 Mei 2009 November 2008 Oktober 2008 September 2008 Januarie 2008 September 2007 Augustus 2007 Julie 2007 Junie 2007 Mei 2007 April 2007 Maart 2007 Februarie 2007 Januarie 2007 Desember 2006 November 2006 Oktober 2006 September 2006 Augustus 2006 Julie 2006 Junie 2006 Mei 2006 April 2006 Januarie 2006
*g*wolfwebsite by *g*wolf
©2019 Copyright by www.OUVROU.co.za